Case ID: 1106472
Sentence 91: VAZ 21083 markalı avtomobili idarə edən sürücünün əlində sarğı var idi. İbtidai istintaq zamanı şahid qismində dindirilmiş Zaqatala Rayon Polis Şöbəsinin Dövlət yol polisi bölməsinin əməkdaşı, polis kapitanı Şahsubutov Yavər Şövkət oğlu ifadəsində xx xxxx 2018-ci il tarixdə, saat 19 radələrində xidmətdə olduğu zaman Zaqatala rayonunun Üçüncü Tala kəndi ərazisində, Zaqatala-Muğanlı asfalt yolunun 8-ci km-də toqquşmadan sonra ağ rəngli VAZ 21083 markalı **-BK-*** dövlət qeydiyyat nişanlı avtomobilin yol kənarında ağaclığa girmiş vəziyyətdə olmasını, qırmızı rəngli VAZ 2109 markalı **-XM-*** dövlət qeydiyyat nişanlı avtomobilin isə yolun ortasında qabağı dağılmış vəziyyətdə olmasını aşkar etdiyini, VAZ 2109 markalı avtomaşında biri azyaşlı uşaq olmaqla, sürücü və sərnişin qadınla birlikdə, cəmisi 3 (üç) nəfər şəxsin, VAZ 21083 markalı avtomobildə isə sürücü və bir nəfər sərnişinin xəsarət aldıqlarını, həmin xəsarət alanların xəstəxanaya göndərilməsi müəyyən edildikdən sonra hadisə yerinə dəvət olunmuş iki nəfər hal şahidi ilə birlikdə oraya baxış keçirilməsində iştirak etdiyini və bununla əlaqədar olaraq tərtib olunmuş protokolla tanış olub ona imza atdığını göstərmişdir.